**Φύλλο εργασίας δεύτερης ομάδας  
                                      "Νίκα! Νίκα!"  
                        Οι ρεπόρτερς του Ιπποδρόμου** Μεταφερθείτε στο Βυζάντιο τον 6ο αιώνα μ. Χ. , επί βασιλείας του Ιουστινιανού. Είστε οι μικροί ανταποκριτές από το παρόν του μαθητικού δημοσιογραφικού σας ιστολογίου.

Παρευρίσκεσθε στον Ιππόδρομο της Κωνσταντινούπολης, τον Ιανουάριο του 532 μ. Χ. Η ατμόσφαιρα είναι εκρηκτική. Οι δήμοι Πράσινοι και Βένετοι στασιάζουν κατά του αυτοκράτορα Ιουστινιανού. Εσείς κινείστε δημοσιογραφικά στο χώρο του Ιπποδρόμου  αλλά και στα παρασκήνιά του, όπως και μέσα στο παλάτι.

Μελετήστε τις πηγές που σας δίνονται στην πλατφόρμα « Αίσωπος», στη σελίδα **« Οι ρεπόρτερς του Ιπποδρόμου»** του σεναρίου « Ιουστινιανός Α΄». Και δώστε την ανταπόκρισή σας σε ένα πολυτροπικό κείμενο ( γραπτός λόγος με ιστορική αφήγηση, συνεντεύξεις στασιαστών, επιχειρήματα, εικόνες, σχέδια Ιπποδρόμου...) σε ένα αρχείο κειμένου που θα δημιουργήσετε στην επιφάνεια εργασίας του υπολογιστή σας.  Ολοκληρώνοντας την ανταπόκρισή σας, αναρτήστε τη στο δημοσιογραφικό σας ιστολόγιο. Αξιολογήστε το έργο της ομάδας σας αλλά και των άλλων ομάδων, όπως αυτό θα παρουσιαστεί επίσης στο ιστολόγιο.

**Εστιάστε την έρευνά σας στα εξής σημεία:**  
1. στον Ιππόδρομο, ως χώρο πολιτικής έκφρασης  
  
2. στην ταυτότητα των στασιαστών και στα αίτια της εξέγερσης  
  
3. στο παλάτι, με τον Ιουστινιανό σε κίνδυνο και την αυτοκράτειρα Θεοδώρα στο πλευρό του αυτοκράτορα  
  
4. στο πώς αντιμετώπισε ο Ιουστινιανός τους στασιαστές  
  
5. στα αποτελέσματα της "Στάσης του Νίκα" στον Ιππόδρομο.  
  
**Οι επιμέρους ρόλοι σας:**  
ένα μαθητής θα πλοηγείται και θα εστιάζει στις πηγές, ένα θα κρατεί τις πρώτες αναγκαίες σημειώσεις στο σημειωματάριο του υπολογιστή ή στο τετράδιό του, ένας θα γράφει το κυρίως κείμενο στον υπολογιστή με τον επεξεργαστή κειμένου, ένας θα είναι υπεύθυνος για την ανάρτηση της τελικής εργασίας της ομάδας στο ιστολόγιο με τη βοήθεια του καθηγητή/της καθηγήτριάς του. Και όλοι οι μαθητές θα συνεργάζονται , θα συνδιαλέγονται, θα κρίνουν και θα συναποφασίζουν τι θα παραχθεί ως τελικό έργο.